CELEX: 62010CN0200
Language: lv
Date: 2010-04-26 00:00:00
Title: Lieta C-200/10 P: Apelācijas sūdzība, ko par Vispārējās tiesas (ceturtā palāta) 2010. gada 9. februāra spriedumu lietā T-340/07 Evropaïki Dynamiki — Proigmena Systimata Tilepikoinonion Pliroforikis kai Tilematikis AE /Eiropas Kopienu Komisija 2010. gada 26. aprīlī iesniedza Evropaïki Dynamiki — Proigmena Systimata Tilepikoinonion Pliroforikis kai Tilematikis AE

3.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 179/21
            
         Apelācijas sūdzība, ko par Vispārējās tiesas (ceturtā palāta) 2010. gada 9. februāra spriedumu lietā T-340/07 Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Eiropas Kopienu Komisija 2010. gada 26. aprīlī iesniedza Evropaïki Dynamiki — Proigmena Systimata Tilepikoinonion Pliroforikis kai Tilematikis AE
   
   (Lieta C-200/10 P)
   2010/C 179/35
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Proigmena Systimata Tilepikoinonion Pliroforikis kai Tilematikis AE (pārstāvis — N. Korogiannakis, dikigoros)
   
      Otrs lietas dalībnieks: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas nolēmumu, piespriest Komisijai atlīdzināt zaudējumus, kas radušies apelācijas sūdzības iesniedzējam saistībā ar to, ka Komisija netika izpildījusi savas saistības sakarā ar līguma EDC-53007 EEBP/27873 izpildi saistībā ar projektu “e-Content Exposure and business Opportunities” un piespriest Komisijai atlīdzināt apelācijas sūdzības iesniedzējas tiesāšanās un citus izdevumus, kas radušies saistībā ar sākotnējo procesu, pat ja šī apelācijas sūdzība tiek noraidīta, kā arī tos, kas radušies saistībā ar šo apelācijas sūdzību, ja šī sūdzība tiek apmierināta.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka Vispārējā tiesa nesniedza pietiekami skaidru pamatojumu tam, kāpēc tā noraidīja virkni apelācijas sūdzības iesniedzēja izvirzīto argumentu.
   Apelācijas sūdzības iesniedzēja apgalvo, ka Vispārējā tiesa pieļāva kļūdu tiesību piemērošanā, jo tā tika kļūdaini interpretējusi līguma 7. panta 6. punkta formulējumu, kas norāda uz līgumslēdzēju pienākumu veikt atbilstīgas darbības, lai atcelt vai samazinātu savas saistības pēc Komisijas vēstules saņemšanas, ar kuru tiem tiek paziņots par līguma laušanu.